Ideal Bar Live præsenterer

**Sommerlig indiepop gennemstrømmer VEGA**  *Vintermørket bliver sat på standby, når danske Jetsi Kain d.18. december fylder Ideal Bar med deres roste og sommerlige indiepop. The Twilight Dogs skyder aftenen i gang med spændstig folkpop.*

Med inspiration fra 1960'ernes beat wave har Jetsi Kain skabt en fængende form for new wave-pop, der handler om ungdommens selvtillid og om at have en happy-go-lucky-attitude. Sommerbrisen lurer i hvert omkvæd og appellerer til enhver, der gerne vil sætte vintermørket på stand by. Det kan man gøre med Jetsi Kain og The Twilight Dogs i Ideal Bar d. 18. december.

[Jetsi Kain](https://www.facebook.com/JetsiKain%22%20%5Ct%20%22_blank) udgøres af Jakob Bøchner Müller og Frederik Gøtzstche, der har været venner siden deres gymnasietid. Begge musikere har levet af at lave musik i Storbritanien, men fandt først i år sammen i duoen Jetsi Kain.
Duoen formår at bringe samme energi ind i deres musik som forbillederne i The Beatles, The Beach Boys, Blur og Empire of The Sun.

**NME anbefaling**

Deres selvbetitlede ep fra september fik af anmelderne rosende ord med på vejen for det legende udtryk. Førstesinglen ”[I’m in Control](http://www.youtube.com/watch?v=UDKtMsm5bo0&feature=related)” besnærer lytteren med sit optimistiske reggae-beat og imponerede det engelske musikmagasin NME, som anbefalede det som et af sommerens nye hits. De ringlende guitarer og lette falset-vokaler har sikret ”[Never Leave Home](http://www.youtube.com/watch?v=p7E_Fv2XXt4)” syv på Det Elektriske Barometer.

**The Twilight Dogs**Kvartetten The Twilight Dogs spiller alternativ folkpop, som trækker på referencer fra tåget 60’er-pop og den nuværende folk/singer/songwriter bølge. Musikken er fyldt med lækre vokal harmonier og legende guitar riffs, der er svøbt ind i et æterisk miks af storladen intimitet. Lyt bland andet til singlen ”[Lisbon](http://www.youtube.com/watch?v=LUnYyq2cMT4&feature=youtu.be)”

**Fakta om koncerten**:
Jetsi Kain (DK)
18. december kl. 20
Ideal Bar, Enghavevej 40, 1674 Kbh. V
Pris: 60 kr. + gebyr - inkl. en koncertøl – Forsalg starter senere i dag via [www.vega.dk](http://www.vega.dk), Billetnet og på posthuse.

*For yderligere oplysninger kontakt venligst*Bettina Balle - Kommunikationsmedarbejder, VEGA, bb@vega.dk - 3326 0959